《虎柙》
宋代·叶茵

生长古林丘，擒来铁系囚。
休怜广变豹，尚觉气吞牛。
槛陷终难况，咆哮亦可休。
山中藜藿少，君合早为谋。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。